### 14.    Beslutning om endelig vedtagelse af Lokalplan nr. 574 for boliger på [adresse], Kalundborg

**Åbent**

Sagsnr.: 326-2020-71747       J.nr.: 01.02.05           Dokumentnr.:
326-2021-65213

**Sagstype**

Beslutning.

**Resume og sagens baggrund**

Forslag til Lokalplan nr. 574 for boliger på Bakketoppen har
været fremlagt i offentlig høring, der er ikke indkommet høringssvar. Sagen
lægger op til udvalgets beslutning om lokalplanens endelige vedtagelse.

Kommunalbestyrelsen godkendte Forslag til Lokalplan nr. 574
på møde den 16. december 2020.

Kommunalbestyrelsen besluttede på møde den 26. august 2020,
at der skal udarbejdes en ny lokalplan for en del af det område, der i dag er
omfattet af Lokalplan nr. 513. Lokalplanen skal skabe det retlige grundlag for
at gennemføre byggeriet af 30 almene boliger på Bakketoppen.

**Indstillinger**

Direktøren indstiller, at:

1. Forslag til Lokalplan nr. 574
   for boliger på Bakketoppen vedtages endeligt til offentlig bekendtgørelse.
2. Administrationen bemyndiges
   til at foretage nødvendige redaktionelle ændringer forinden offentlig
   bekendtgørelse.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

*Lokalplanforslaget*

Lokalplanen er udarbejdet for at muliggøre opførelsen af et konkret
projekt for en tæt-lav boligbebyggelse i den nordøstlige del af
byudviklingsområdet på [adresse]. Lokalplanen erstatter en del af den
gældende lokalplan nr. 513.

Lokalplanen har fokus på at skabe gode rammer for en
boligbebyggelse og dertilhørende friarealer samt at sikre den nødvendige
infrastruktur. Derudover sikrer planen et grønt, offentligt tilgængeligt
friareal med god relation til eksisterende natur og bevaringsværdige diger.
Lokalplanen tager hensyn til de naturlig landskabsformer på [adresse], da
boligbebyggelsen holdes i den sydlige og mest jævne ende af lokalplanområdet.
Herved bevares mest muligt af det naturlige landskab/terræn mod nord, som
består af to mindre bakker og en naturbeskyttet sø.

Det er lokalplanens formål at:

1.    fastlægge
områdets anvendelse til boligformål i form af tæt-lav boligbebyggelse

2.    sikre, at
lokalplanområdet vejbetjenes fra Bakketoppen samt sikre en fremtidig vej-adgang
til ejendommen matr. nr. 19a, [adresse], [adresse] for lokalplanområdet

3.    muliggøre en intern
vejstruktur for området

*Offentlig høring*

Forslag til lokalplan nr.574 for
boliger på Bakketoppen har været fremlagt i otte ugers offentlig høring i perioden
den 11. januar til 8. marts 2021. Der er ikke modtaget høringssvar.

*Miljøscreening*

Samtidig med offentliggørelsen af lokalplanforslaget
offentliggjorde kommunen afgørelse om, at planforslaget ikke skal gennemgå en
miljøvurdering. Administrationen bemærker, at denne afgørelse er påklaget til
Planklagenævnet med henvisning til væsentlige naturhensyn samt anmodning om
opsættende virkning. Klagenævnet har ikke meddelt
opsættende virkning, og har endnu ikke truffet afgørelse i klagesagen.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Forslag til Lokalplan nr 574 for boliger på Bakketoppen | 326-2021-65219 |